— 20 — 



comme séculaires, et par toutes autres cours et juridictions 

 que sur ce plaira mieulx élire esdiz habitans ensemble et par 

 une foy, c'est assavoir par sentence d'excomeniement et par 

 la prise, vendicion, distracion et aliénation de nosdiz biens et 

 des biens de noz hoirs, aucune exception de fait, de droit ou 

 de costume ad ce contraire non obstant ; renunceans expressé- 

 ment en cest fait, nous lesdiz Jehan et Anthoinne, c'est assa- 

 voir je ledit Anthoinne de l'auetoritey que- dessus, par les 

 sairemens et stipulacions que dessus , à toutes excepcions , 

 raisons, deffenses, drois et allégacions de mal , de barast , de 

 fraude, de lésion, de déception, à la accion en fait et condiccion 

 sens causes ou moins soffisante cause , à la chose nommée 

 enssin havoir estée faicte, ou que une chose fut et soit dicte et 

 aultre chose escripte, à la excepcion desdictes franchises et 

 liber tez non einssin comme dessus sont escriptes et devisées 

 esdiz habitans avoir estées faictes, dictes, louhées et passées 

 par nous pour les causes que dessus, à ce que nous ou les 

 nostres dessus diz ne puissiens dire que les causes dessus 

 dictes nous mevans à faire et donner lesdictes franchises ne 

 soient véritables, à toutes erreurs et decepvemens, au bénéfice 

 de restitucion par entier pour quelcunque cause que ce soit, 

 à toutes libertez et franchises , à tous drois canons et civilz en 

 faveur des nobles introdus ou à introduire , à tous privilèges 

 et grâces données ou impétrées, à donner ou h impétrer, tant 

 de papes, d'empereurs, de rois, de princes, de dux, de contes 

 comme d'autres , et généralement à toutes autres excepcions , 

 raisons, drois et deffenses que contre la teneur de ces présentes 

 lectres ou cest présent fait ou temps advenir pourroient estre 

 dictes , obiciées ou opposées , et au droit disant que général 

 renunciacion ne vault se l'espécial ne prétend; et pour ce que 

 ce soit chose plus ségure, ferme et estable, nous lesdiz Jehan 

 et Anthoinne havons priez , suppliez et requis , et par ces 

 présentes lectres prions , supplions et requérons à nostre très 

 redoubté et souverain seigneur monseigneur le duc et conte 

 de Bourgoingne, lequel est seigneur du fief à cause de son 



